rlitschk/wikidir huggingface dataset:
Ìn dara Lischta waara d’ greeschta Schtarna-n-uffg’lischtet, womm’r hìtt kännt. Sa sìnn nooh ìhrem Radiüs sortiart. Dr Radiüs ìsch doo àls Verhaltniss zem Sunnaradiüs ààgaa. D’ Radia, wo doo ààgaa sìnn, sìnn numma Schätzwarta mìt tailwiis groossa Schwànkunga. Bii da Doppelschtarnsüschteema sìnn d’ Radia mànckmol ìn ìhra Ainzelschtarna-n-uffg’leest ààgaa, ìn àndra Fall àls Ainzelobjakt uffg’fiahrt. Dia Lischta-n-ìsch àlso numma-n-a Ànhàltspunkt un kää exàkta Ràngfolga. Lischta vu da Lischta vu Schtarna Lischta vu da hällschta Schtarna Lischta vu da Schtarna mìt dr greeschta Màssa Lischta vu da naachschta Schtarna un Brüüna Zwarga Lischta vu da Doppel- un Mehrfàchschtarna Commons: Greessavergliicha zwìscha Schtarna – Sammlig vo Multimediadateie D’ dräi greeschta Schtarna idäntifiziart (anglisch) bii BBC News D’ dräi greeschta Schtarna idäntifiziart (anglisch) bii Slashdot Emily M. Levesque, Philip Massey, Bertrand Plez, Knut A. G. Olsen: THE PHYSICAL PROPERTIES OF THE RED SUPERGIANT WOH G64: THE LARGEST STAR KNOWN? In: The Astronomical Journal. Band 137, Nr. 6, 1. Juni 2009, ISSN 0004-6256, S. 4744–4752, doi:10.1088/0004-6256/137/6/4744. S. de Wit, A.Z. Bonanos, F. Tramper, M. Yang, G. Maravelias, K. Boutsia, N. Britavskiy, E. Zapartas: Properties of luminous red supergiant stars in the Magellanic Clouds. In: Astronomy & Astrophysics. Band 669, Januar 2023, ISSN 0004-6361, S.
Blender isch es freis 3D-Modellingprogramm, wome demit drüdimensionali Körper modelliere, rendere und animiere chan. Es git au e iibauti Game-Engine für interaktive 3D-Inhalt. D Bedienig vom Programm isch zwor für Iistiger recht schwer zum verstoh und brucht e recht langi Iiarbeitigszit, aber schlussendlich chame demit sehr schnell und effizient schaffe. Momentan isch grad d Version 2.80 aktuell. Urschprünglich isch Blender es firmeinterns Programm vom holländische Animationstudio NeoGeo gsi. De Chef-Entwickler Ton Roosendal het 1998 d Firma NaN (Not a Number Technologies) gründet, für Blender wiiter z entwickle und z vertriibe. Noch em Bankrott vo NaN hend denn d Gläubiger zuegstumme, Blender unter d GNU General Public License (GPL) z stelle, allerdings für en Betrag vo 100'000 Euro. De Ton Roosendal het drum noher es Unternähme mit em Ziel, Spende z sammle, gründet. Am 7. September sind denn gnueg Spende zämecho. Homepage www.blender.org. Ton Roosendaal: How Blender started, twenty years ago… In: Blender. 27. Dezämber 2013 (abgerufen am 22. Augschte 2020). Ton Roosendaal: Blender’s 25th birthday! In: Blender. 2. Januar 2019 (abgerufen am 22. Augschte 2020). Blender 4.2 LTS Release Notes. 16. Juli 2024 (abgerufen am 17. Juli 2024).
Doo fìnsch a Lischta vu da Schtarna mìt’ra g’schätzta Màssa vu mìndeschtens 25 M☉. D’ Màssa, wo doo ààgaa sìnn, sìnn d’ hìttiga Schätzunga; sa sìnn nìt d’ Màssa zem Zittpunkt vu dr Schtarnbìldung, wial d’ Schtarna schuu mehrera Dutzend Sunnamàssa (z. B. dur Schtarnwìnd, koronààla Màssa-n-üsswurf usw.) hann känna verliara. Doo sìnn d’ Mìttelwarta-n-ààgaa. Àlla Ààgààba ìn Sunnamàssa M☉. Àlla Ààgààba ìn Sunnaradia R☉. Àlla Ààgààba ìn Tsd. Kelvin. Àlla Ààgààba ìn 10X-fàcha vu dr Liichkràft vu dr Sunna L☉. D’ Àbwaichunga vum Mìttelwart sìnn z. B. fìr R136a1 − 35 + 80 {\displaystyle _{-35}^{+80}} bzgl. dr Màssa vu 265 M☉ (d. h. max. 345 un min. 230 M☉) un − 3 , 6 + 4 , 0 {\displaystyle _{-3,6}^{+4,0}} bzgl. vum Radiüs vu 35,4 R☉ (d. h. max. 39,4 un min. 31,8 R☉'). 106,94 äntschprìcht em 8,7 Mio.-fàcha vu dr Liichtkràft vu dr Sunna L☉. Doo sìnn d’ urschprìngliga Màssa-n-ààgaa. D’ geegawartiga Màssa vu WR 102ka ìsch unbekànnt, dia vun WR 102kc lììgt bii 45 ~ 55 M☉. Fìr d’ Dààta vum Doppelschtarnsüschteem η Carinae gìtt’s kää àllgmainliga Ìwwerainschtìmmung: lüag ìm Àrtìkel ìn dr anglischschproochiga Wikipedia. HD 93250 ìsch meegligerwiis a Doppelschtarnsüschteem: lüag ìm Àrtìkel ìn dr anglischschproochiga
’S gìtt ìn dr Wikipedia mehrera Lischta vu Schtarna: Lischta vu sehr groossa Schtarna Lischta vu da hällschta Schtarna Lischta vu da Schtarna mìt da greeschta Màssa Lischta vu da naachschta Schtarna un Brüüna Zwarga Lischta vu veranderliga Schtarna Lischta vu hälla ekliptiknoocha Schtarna Lischta vu da Schtarna, womm’r mìt’m bloossa-n-Àuiga känna sah Lischta vu Doppel- un Mehrfàchschtarna Lischta vu Supernovae Lischta vu Schtarnanàmma Lischta vu Brüüna Zwarga Lischta vu da Bayer-Bezaichnunga
Hìttz’tààgs waara mìt dr Hìlfa vun otomàtisiarta Süachprogràmma jeedsjoohr toisiga Supernovae äntdäckt, wo sìch ìn àndra Gàlàxia Mìllioona Liachtjoohra äntfarnt vu dr Ard b’fìnda. Wämm’r a ainzelna Gàlàxii ìn Betràcht ziagt, sìnn Supernovae saltana Ärraignissa (numma-n-a pààr Ärraingniss pro Joohrtoisig). D’ lätschta Supernova, womm’r ìnnerhàlb vu dr Mìlchschtrooss diräkt beobàchta hann, ìsch d’ Keplerscha vu 1604 gsìì. Ums Joohr 1680 ìsch a waitera Supernova gsìì, womm’r zem äärschta Mol mìt modärna Beobàchtungsmethooda idäntifiziart hann. D’ Supernovae sìnn noh-n-ema süstemàtischa Scheema dur d’ Joohreszààhl g’nännt, g’folgt vun ainem odd’r zwai Büachschtààwa vum làtiinischa Àlfàbeet. Lischta vu da Lischta vu Schtarna Commons: Supernovae – Sammlig vo Multimediadateie Lischta vu da bekànnta Supernovae (uff Anglisch) Bright supernova. Astronomy Section Rochester Academy of Science. Abgruefen am 9. Oktober 2019. List of Supernovae. Abgruefen am 11. September 2020.
Doo fìndsch a Lischta vu da Schtarna, womm’r mìt’m bloossa-n-Àuiga känna sah. ’S ìsch aifàch a Lischta vun àlla sìchtbààra Fixschtarna, àlso vun àlla Schtarna üsser dr Sunna. Àls Granzhällikait fìr d’ Sìchbààrkait mìt’m bloossa-n-Àuiga bii optimààla Bedìngunga gìlt d’rbii 6,5 mag. Àlla Koordinààta ìn dara Lischta beziaga sìch uff d’ Epocha J2000. Düü kààsch àui d’ wittera Lischta vu Schtarna lüaga. HR .... = Bright-Star-Katalog HD ..... = Henry-Draper-Katalog
D Rosina Gschwind-Hofer (* 3. Februar 1841 z Bigle; † 10. Mai 1904 z Kaiseraugscht; haimetberäächtigt z Therwil) isch e Schwyzer Leereri un Fraueräächtleri gsii. D Rosina Gschwind-Hofer isch e Doochter vum Johann Hofer, eme Gaschtwiirt, un syre Frau Anna Moser gsii. Si het dr Chaufmann Rudolf Zeller ghyroote. E zwooti Ee isch si 1876 mit e Paulin Gschwind yygange. D Gschwind het no dr Schuel zeerscht Modischti gleert un druf e Uusbildig zur Primaarleereri gmacht. Vu 1862 bis 1866 het si z Stäffisbuurg un z Thun unterriichtet. Wu ire eerscht Mann 1875 gstoorben isch, het iri zwooti Ee mit eme chrischtkadoolische Bfaarer fir Ufsää gsoorgt Ab 1885 het si eefetligi Voordreeg iber Erneerigsfrooge ghalte. Si isch aafangs Mitglid im Schwyzer Fraueverband (SFV) gsii un isch aber us em SFV 1888 zäme mit ire Mitstryterne Emma Coradi-Stahl un Emma Boos-Jegher im Stryt uusdrätte, statt däm hän si dr nei Schwyzerische Gmainnitzige Fraueverain (SGF) grindet. D Gschwind-Hofer isch vu 1888 bis 1889 au Bresidänti vu sällem gsii. Si het mitghulfe z Buchs e Huushaltigsschuel ufböue un z Länzbrg e Dienschtboteschuel. Vu 1890 bis 1904 het si d Huushaltigsschuel z Kaiseraugscht glaitet, wu si deert grindet ghaa het. Ab 1897 isch si
Datenbanklinks zu Alpha Centauri Vorlage:Infobox Doppelstern/Wartung/Einzelkoordinaten Alpha Centauri [ˈalfa t͡sɛnˈtaʊ̯ʀi](info) (α Centauri, àbg’kìrzt α Cen, àwwer àui Rigil Kentaurus, Rigilkent, Toliman odd’r Bungula g’nännt) ìsch a Doppelschtarnsüschteem, wo ìm Schtarnbìld vum Käntàuir àm Süüdhìmmel lììgt. ’S ìsch äbba 4,34 Liachtjoohra vu dr Ard äntfarnt. Zamma mìt’m Roota Zwarg Proxima Centauri, wo’na düat umkraisa, bìldet’s a Dräifàchsüschteem. Üsserdam ìsch Proxima Centauri dr Schtarn, wo àm naachschta vu dr Sunna schteht (äbba 4,2465 Lj Àbschtànd züa dr Sunna). Alpha Centauri b’schteht üss’m hällera gaala Schtarn Alpha Centauri A un em oraanscha Alpha Centauri B ìn dàtoo 6″ Àbschtànd. Zamma mìt dr Sunna lììgt’s ìn dr soodg’nànnta Lokààla Flocka. Numma 4,4° wäschtlig schteht mìt Beta Centauri a witterer Schtarn vu dr 1. Greessa. Alpha Centauri ìsch a teleskopischer Doppelschtarn; dàs bediitet, àss maa’na numma-n-ìm Farnrohr kààt tränna. Mìt’ra schiinbààra G’sàmthällikait vu −0,27 mag ìsch’r s’ hällschta Objakt ìm Schtarnbìld un dr drìtthällschta Schtarn àm Nàchthìmmel. Dr hällera Alpha Centauri A àllai hàt a schiinbààra Hällikait vu −0,01 mag un ìsch domìt dr viarthällschta Schtarn àm Hìmmel. Alpha Centauri A und B sìnn àls Schtarnapààr äbba 6,5 ± 0,3 Milliàrda Joohra-n-àlt. Baida sìnn gweehnliga Hàuipträihaschtarna un lììga ìn’ra schtàbiila Fààsa vum Wàsserschtoofbränna (Füsioon vu
D Marguerite Duvillard-Chavannes (* 26. Meerz 1851 z Lausanne; † 8. Dezämber 1925 au deert; haimetberäächtigt z Nyon, z Tannay un z Bogis-Bossey) isch e Schwyzer Fraueräächtleri gsi. D Marguerite Duvillard-Chavannes isch e Doochter vum Alfred Chavannes, eme Dokter, un dr Charlotte Fabre gsii. Si isch z Lausanne bi ire Grooßeltere ufgwagse auf. Anne 1874 het si dr Jules Duvillard ghyroote. Im Joor 1897 isch si Mitgrinderi vu dr Union des femmes de Lausanne gsii un bis 1903 au di eerscht Bresidänti vu sällere. Si isch au Mitgrinderi vum Bund vu Schwyzerische Fraueverain im Joor 1900 gsii. Iri Zyyl isch e Zämeschluss vu dr SchwyzerFraue iber alli soziaali Klasse, Sprooche un Kunfessioonen ewäg gsii. Regula Ludi: Marguerite Duvillard-Chavannes. In: Historisches Lexikon vo dr Schwiiz. Le Bulletin féminin. Courrier de la femme vaudoise. Organe de la Fédération des unions de femmes du canton de Vaud, du Bureau de l’Alliance nationale et l’Association des femmes agricoles. 20. Jg., 1926. Le Mouvement féministe vom 22. Januar 1926. Normdate: GND: 1050112199 | VIAF: 308194719
D Emma Coradi-Stahl (* 9. Novämber 1846 z Sunneberg, Hefofe; † 8. April 1912 z Züri; haimetberäächtigt z Obernüüfere) isch e Schwyzer Fraueräächtleri gsii. Si isch e Doochter vum Jakob Stahl un däm syre Frau Karoline geb. Schoop gsii. Si isch z Dozwil im Kanton Thurgau ufgwagse, isch zytwyys in Kanton Nöiebuurg gange go Franzeesisch leere un het druf e Leer as Textiil-Handarbaiteri gmacht. Anne 1868 het si dr Leerer Adam Coradi ghyroote. Si het zeerscht Haimaarbet gmacht un derno 1874 z Aarau e Stickerei-Gschäft ufgmacht. Anne 1885 het si dr Gmainnitzig Fraueverain Aarau grindet un het si mit däm wäge ire aigene schläächte Erfaarige fir besseri Uusbildigsmeegligkaite fir Fraue in Huuswiirtschaft un Gwäärb engaschiert. Si het dr Ufböu vu Huushaltigsschuele unterstitzt un het speeter d Bfläägerneschuel z Züri mitblaant. Im nämlige Joor isch si Mitgliid vum Schwyzer Fraue-Verband (SFV) woore, wu au 1885 grindet woooren isch. Scho 1888 sin sii un iri Voorstandskollegene Emma Boos-Jegher un Rosina Gschwind-Hofer us em SFV uusdrätte un hän dr uubolitisch Dachverband vu Schwyzerische Gmainnitzige Fraue (SGF) nei grindet. Uf dr Baasler Gwäärbuusstellig 1892 het si as Expeerti fir Handaarbetsfrooge referiert un het vum Bund un vu dr Kanteen finanziälli Unterstitzig fir d Maidli-
Dr Roger Pfund (* 28. Dezämber 1943 z Bärn; † 16. Meerz 2024; haimetberäächtigt in dr Lengg) isch e Schwyzer Graafiker un Graafikdesigner gsii. Dr Roger Pfund isch as Suun vun eme Schwyzer un ere Franzeesi z Bärn uf d Wält chuu un zwoosproochig ufgwagse. In syre juuged het er gmoolt un Jazz-Kontrabass gspiilt. Anne 1958 het er mit Kamraade zäme ne Jazztrio grindet un isch semiprofessionäll ufdrätte. No dr Matura het er 1963 e Graafikerleer bim Kurt Wirth un druf 1963 bis 1966 e Uusbildig zum Graafiker an dr Chunschtgwäärbschuel z Bärn gmacht. In dr Joor 1966, 1967 un 1968 het er s Aidgnessisch Stipändium fir aagwändti chunscht iiberchuu. Vu 1969 bis 1979 het er mit dr Elisabeth Pfund (1946–2006), ere uusbildete Ballettdänzeri un Graafikeri un sy speeteri Frau, chinschtlerisch zämegschafft. Ab 1976 het er mit em Jean-Pierre Blanchoud zämegschafft, speeter mit dr Sophie Jordi-Pfund, syre zwoote Frau. 1970/1971 hän dr Roger un d Elisabeth Pfund am Wettbewäärb fir e Entwuurf vu neie Banknote mitgmacht. Wel si d Schwyzerisch Nazionaalbank aber am Änd fir d Note vu Ernst & Ursula Hiestand entschiide het, sin d Entwiirf vum Roger un dr Elisabeth Pfund nume fir d Gstaltig vu dr Reserveserie
Notre-Dame-de-Consolation [nɔtʁədam də kɔ̃sɔlasjɔ̃](info) („Unsra Liawa Fràui vum Troscht“) ìsch a reemisch-kàthoolischa Kàpall ìm 8. Arrondissement vu Pàriis. Sa wìrd hìtt vu dr Priaschterbriaderschàft St. Pius X b’nutzt. S’ Gebäi ìsch zitter 1982 àls Hischtoorisch Dankmol mìt’ra nàzionààla Bediitung àànärkännt. D’ Kàppall lììgt àm 23 Rue Jean-Goujon biim Seineufer ìm Viartel vu da Champs-Élysées. Àm Nr. 15 schteht d’ Kàthedrààla vum Johànnis em Taifer vu dr Àrmeenischa Àpostoolischa Kìrìch. Àn dara Schtälla-n-ìsch zallamols a Holzschopf gsìì, wu àb 1885 d’ Woohltaatikaitverànschtàltung „Bazar de la Charité“ schtàttgfunda hàt. Àm 4. Mai 1897 ìsch ìm Schopf a Groossbrànd gsìì, wo ìwwer 120 Litt geteedet hàt. Ìm Brànd ìsch unteràndrem d’ Harzoogin Sofia ìn Baira, d’ Schwäschter vu dr Kaiserin Sisi, ums Laawa kumma. Noh-n-em Brànd hàt d’ Madame de Castellane dr kàuift, fìr doo a Gotteshüüs bàuija, wo àls Sììhnakàppal fìr d’ Bràndopfer hàt solla diana. Bii da Bàuiàrweta hann d’ Laaser vun Le Figaro finànziäll mìtg’hulfa. Àm 4. Mai 1898 hàt maa dr Grundschtai g’sätzt; d’ Kàpall Sa ìsch àm 4. Mai 1900 iigwäjt worra. Fìr dr Plààn hàt dr Àrkitäckt Albert Guilbert bii dr Waltüssschtällung 1900 d’ guldiga-n-Üsszaichnung bikumma. Ìm Làuif vum 20. Joohrhundert hann zwai Kongregàzioona dia Kàpall bnutzt:
S’ Hoschtiaplattla ìsch a litürgisch G’faass, wo bii dr Fiir vum Broot-un-Wii-Sàkràmant b’nutzt wird. Sa gheert domìt züa da Vasa sacra, da „hailiga G’faasser“. ’S hàt d’ Form vun’ra mehr odd’r weeniga flàcha runda Schààla — waagadam wìrd’s àui Hoschtiaschààla g’nännt. Ìn dr reemisch-kàthoolischa Kìrìch lììgt s’ Hoschtiaplattla ìn dr hailiga Mass àm Ààfàng vu dr Gààwaberaitung uff’m Kälch un trajt d’ groossa Zelebràzioonshoschtia. Bii dr Schpandung vu dr Priaschterwäih düat dr Bischoof ìm näija Priaschter dr Kälch un s’ Hoschtiaplattla gaa — dàs gìlt àls „s’ litürgischa Sümbool, wo dr ìnnera Sìnn vu dr Hànduffleegung üssdittet“. S’ Hoschtiaplatta wìrd z’maischt üss Guld odd’r verguldana Sìlwer g’màcht. D’ litürgischa B’schtìmmunga sààga, àss dr Kälch un d’ Hoschtiaschààla mìt b’sundera-n-Ehrfucht b’hàndelt waara solla. ’S ìsch àui g’schrììwa, àss sa üss eedla Metàll harg’schtällt waara solla. Wänn sa üss’ma Metàll g’màcht sìnn, wo weeniger eedel àls Guld ìsch, solla sa grundsatzlig àm Ìnnera vergulda waara. Bii dr Mundkommunioon — àlso ìn dr reemisch-kàthoolischa Kìrìch un àui ìn a pààr Evànggeelischa Kìrcha — soll maa s’ Hoschtiaplattla unter s’ Kìnn vu dr Pärsoon hàlta, wo dr Laib Christi ämfàngt, fìr vermaida, àss Hoschtiapàrtìkel uff dr Booda odd’r uff Klaidungsschtìckla käja. Fìr dàs gìtt’s
Mària Mìtärleesera (làtiinisch Coredemptrix) ìsch a Tìtel un Ààrüafung fìr d’ Maria, d’ Müatter vum Jesüs, wo ìn Taila vu dr reemisch-kàthoolischa Kìrìch brüücht wìrd. Ar soll dr Glàuiwa-n-üssdrucka, àss sa a b’sundera Rolla ìm Krìschtüs sii Ärleesungswark düat schpììla. Dia Ààrüafung wìrd oft ìn Verbìndung mìt dr Ààrüafung Mària, Mìttlera vu da Gnààda g’sätzt. Zitter’m 15. Joohrhundert wìrd dr Tìtel Co(n/r)redem(p)trix brüücht. Daa Tìtel hann vor àllem d’ Frànsikààner vertaidigt; vììla Dominikààner hann sìch d’rgeega g’schtällt. Àb’m 19. Joohrhundert ìsch a greessera theoloogischa Üssanandersätzung mìt dam Begrìff gsìì. Dàs Theema ìsch noch hìtt bii da Theolooga umschtrìtta. Ìm Vorfald vum Zwaita Vàtikàànischa Konziil hann äbba 50 Konziilsvattera wälla, àss d’ Mària offiziäll àls „Mìtärleesera“ b’schtìmmt wìrd. Ìm Täckscht Lumen gentium (60) hàt s’ Konziil d’ Mària àls „Mìttlera“ b’schrììwa un hàt vun ìhrer „Mìttlerschàft“ g’rädd. Dr Pàpscht Johànnis Pooli II. hàt ìn Redemptoris Mater 38 d’ B’zaichnung „Mìttlerschàft ìn Krìschtüs“ brüücht. Ìm 20. Joohrhundert hàt’s mehrera Rundschrìfta g’hàà, fìr àss dr Hailiga Schtüahl a fìmfter màriàànischer Dogma-n-üssschprììcht, unter’m Tìtel „Mària Mìtärleesera un Mìttlera vun àlla Gnààda“. Bis hìtt hàt àwwer d’ Kìrìch daa Dogma nìt àànärkännt. Àm 7. Àwrìl 2017 ìsch d’ vietnàmeesischa Kongregàzioon vu dr Mìtärleesenda Müatter ìn
Dr Ludwig Ott (* 24. Àuigscht 1906 z’ Neumarkt-St. Helena, Baira; † 25. Àuigscht 1985 z’ Eichstätt) ìsch a reemisch-kàthoolischer Theoloog un Mìttelàlterforscher gsìì. Dr Ott hàt àn dr folosoofisch-theoloogischa Hoochschüal vun Eichstätt g’schtudiart un ìsch ànna 1930 zem Priaschter g’wäijt worra. Ar hàt vu 1931 bis 1936 sii Dokteràrwet z’ Mìncha biim Martin Grabmann g’màcht. Dr Grabmann hàt’na ìwwer d’ Äntwìcklung vu dr mìttelàlterliga Gotteslehr g’lehrt. Ànna 1936 ìsch dr Ott üsserordentliger (àb 1941 ordentliger) Profasser fìr Dogmààtik àn dr bischeefliga filosoofisch-theoloogischa Hoochschüal z’ Eichstätt worra. Vu 1960 bis 1962 ìsch’r Rektor vu dara kàthoolischa Hoochschüal gsìì. Dr Ott hàt vor àllem ìm Gebiat vu dr Dogmààtik g’forscht, b’sunderscht ìwwer d’ Friahjscholàstik, zem Biischpììl ìwwer’m Hugo vu St. Viktor. Mìt siim „Grundrìss vu dr Dogmààtik“ hàt’r a Schtàndàrdwark vu dr Dogmààtik verfàsst, wo vor àllem fìr Schtüdanta g’aignet ìsch. S’ Wark fìr Priaschter un Làija ìsch ìn mehrera Schproocha (àui ìns Àrààwischa) ìwwersätzt un schuu mehr àls zehnmol uffg’lajt worra. Dr Ott hàt àui ìm Grabmann sii wìchtig Wark „Mìttelàlterlig Gaischteslaawa“ loo wììder veräffentliga un hàt àm Handbuch der Dogmengeschichte mìtg’màcht. Das Weihesakrament. Herder, Freiburg 1969 (HDG IV/5) Grundriss der Katholischen Dogmatik. Verlag Herder, Friiburg ìm Brisgàui, 1. Ufflààg
S’ Biogrààfisch-Bibliogrààfisch Kìrchaläxikon (Tìtel uff Hoochdiitsch Biographisch-Bibliographische Kirchenlexikon, kurz BBKL) ìsch a bibliogrààfisch Noochschlààgawark zär Kìrchagschìcht, wo ànna 1975 vum evànggeelischa Theoloog un Schrìftschtäller Friedrich Wilhelm Bautz grìnda worra-n-ìsch. ’S ärschiint ìm Verlààg Traugott Bautz. ’S ìsch z’äärscht vum Traugott Bautz (1945–2020) witterg’fiahrt worra un wìrd jetz vu dr Uta Timpe-Bautz g’laita. Mìt ìwwer 20.000 Àrtìkel ìwwer g’schtoorwana Pärsoona ìsch s’ BBKL s’ wìchtigschta biogrààfischa Informàzioonskwalla ìwwer Litt vu dr Kìrcha- un Filosofiigschìcht. Àrtìkel gìtt’s ìwwer Litt vu dr Theologii, Gschìcht, Lìteràtüür, Müüsik, Moolaräi, Pedàgoogik un Filosofii; ìn jeedem Àrtìkel ìsch a Dàrschtällung vun ìhrer Àrwet, a Bibliogràfii vun ìhra Wark so wia-n-a Üsswàhl vu dr Sekundäärlìteràtüür. Naawa wìssaschàftliga Dàrschtällunga sìnn àui ìm BBKL Àrtìkel, wo-n-üss volkstìmmliga Hailigakàlander zammag’schtällt sìnn. B’sunders dr Ìnnsbrucker Kìrchagschìchtsforscher Ekkart Sauser ìsch fìr siina zààhlriicha BBKL-Àrtìkel kritisiart worra. D’ grooba Fahler un Üsslàssunga waara ìn dr Online-Üssgààb vum BBKL dur Züasatz un Noohtraag korrigiart. S’ gànza Wark ìsch àb 1996 koschtaloos ìm Internet z’ laasa gsìì. Zitter Àwrìl 2011 kààt maa numma noch weeniga Ziihlta vum Àrtìkelààfàng fräi laasa; fìr dr gsàmta Täckscht ààzaiga — iischliasslig d’ Wark- un Lìteràtüürààgààwa — müassa maa fìr a Àbonnement b’zààhla. Bii ainiga Àrtìkel, b’sunderscht üss friahjera-n-Ufflaag, hann d’
Bezannes [bəzan](info) ìsch a frànzeescha Gmainda mìt 3513 Iwoohner (Schtànd: 1. Januar 2020) ìm Département Marne ìn dr Regioon Grand Est. Sa gheert zem Arrondissement Reims un zem Kàntoon Reims-4. D’ Iiwoohner nänna m’r Bezannaises [bəzanɛz](info) (fìr d’ Fràuija) bzw. Bezannais (fìr d’ Manner) [bəzanɛ](info). S’ Roothüüs vu Bezannes lììgt 5,1 Kilomeeter süüdwäschtlig vum Reimser Mìnschter. Umgaa wìrd Bezannes vu da Gmainda Tinqueux ìm Norda, Reims ìm Norda un Nordoschta, Villers-aux-Nœuds ìm Süüdoschta un Süüda, Sacy un Écueil ìm Süüda un Les Mesneux ìm Wäschta. d’ romàànischa, reemisch-kàthoolischa Màrtinskìrìch (Saint-Martin), üss’m 11. Joohrhundert, schteht zitter 1912 àls Histoorisch Dankmool vu nàzionààler Bediitung. Ìn dr Kìrìch sìnn a Holzkrüzifix üss’m 17. Joohrhundert un a Holzschtàtüüta vu dr Mària àls Histoorischa Dankmooler vu regionààler Bediitung iig’schtuuft. Üsserdam sìnn s’ G’mäld Oowamàhl (16. Joohrhundert), d’ Schtaischtàtüüta vu dr Unterwaisung vu dr Mària (17. Joohrhundert) so wia d’ Holzschtàtüüta vum hl. Eligius (18. Joohrhundert) àls Histoorischa Dankmooler vu nàzionààler Bediitung klàssifiziart. D’ Kìrìch ìsch àb 2021 räschtoriart worra. s’ Kriagsdankmool vor dr Kìrìch, fìr d’ gschtoorwana Soldààta vum Äärschta un Zwaita Waltkriag so wia vum Indokiina-Kriag eehra. d’ Màrtinskìrìch vum Süüdoschta har gsah s’ Wäschtportààl vu dr Kìrìch s’ Kìrchaschìff d’ Schtàtüüta vum Eligius
Dr Louis Hardouin Prosper Tarbé [pʁɔspɛʁ taʁbe](info) (* 24. Àuigscht 1809 z’ Pàriis; 13. Janner 1871 z’ Neuilly-sur-Seine) ìsch a frànzeescher Histooriker, Àltertummforscher un Schrìftschtäller gsìì. Ar hàt vor àllem ìwwer d’ Gschìcht vu Reims un dr Champagne gforscht. Dr Tarbé ìsch Suhn vu’ma Notàri gsìì. Ar ìsch schtällvertrattender keenigliger Schtààtsànwàlt z’ Étampes. Schpeeter ìsch’r Mìtglììd vu dr Académie des inscriptions et belles-lettres z’ Versailles un vu dr Àkàdemii fìr Wìssaschàft, Kunscht un Lìteràtüür z’ Reims worra. Z’ Reims ìsch’r üsserdam Grìndungsmìtglììd vu dr Büachliabhààwer-Gällschàft un vu dr Reimser Nàzionààlàkàdemii gsìì. Ànna 1838 hàt’r ìn dara Schtàdt d’ Caroline Colombe Marguet (1819-1871) ghiiroota; ar hàt àm 154, Rue de Vesle ìm Schtàdtzäntrum gwoohnt. Noh siim Tood ìsch’r àm 28. Oktoower 1871 ìn dr Àbtailung 9 vum Reimser Nordfrììhoof beardigt worra. Siina Teechter hann ànna 1871 siina Hàndschrìfta un Hàndgsätzla un ànna 1900 siina Biacher ìn dr Schtàdtàrkiiv gaa; d’ Kollekzioon ìsch „Fonds Tarbé“ gnännt. Dr Tarbé hàt mehrera Biacher ìwwer d’ Gschìcht vu Reims gschrììwa, bsunders ìwwer d’ Gschìcht vu da Schtroossa un Dankmooler vu dr Schtàdt. Ar hàt àui ìwwer d’ mìttelàlterliga Liadermàcher vu dr Champagne gschrììwa. Üsserdam hàt’r d’ Wark vu wìchtiga Àuitoora üss dr Champagne un Frànkrììch
D’ Promenades de Reims [pʁɔmnad də ʁɛ̃s](info) bìlda-n-a groosser Schpàziargàrta-n-ìm Schtàdtzäntrum vu Reims ìm Frànkrììch. Sa b’schtehn üss da Basses-Promenades (Untertail) un da Hautes-Promenades (Owwertail). Baida sìnn dur dr Square Colbert getrännt. Zitter 2016 haisst dr Oowertail offiziäll „Promenades Jean-Louis Schneiter“. D’ Promenades de Reims lììga àn dr Nordwäscht-Granz vum Reimser Schtàdtzäntrum. Dr Owwertail fàngt vorna àn da Boulingrin-Hàlla àm Norda àà, verlàuift uff 380 Meeter äntlàng em Boulevard Joffre (Norwäschtsitta) un em Boulevard Foch (Süüdwäschtsitta), un andet àn dr Rue du Colonel-Driant àm Süüda. Àn dr Nordoschtäcka vu da Promenades schteht s’ reemischa Dankmool Porte de Mars üss’m 3. Joohrhundert. Àm Zäntrum vum Owertail ìsch s’ Kriagsdankmool züa da Gmàrterta vum Wììderschtànd un vu dr Verschläppung. Noch süüdlig vum Kriagsdankmool ìsch dr „Wàsserschpiagel“, a groosser flàcher Brunna, wu d’ Kìnder känna schpììla. Ar ìsch ìm Septamber 2020 iigwäijt worra, zeehlt 120 Wàsserschtrààhla un ìsch 75 Meeter làng un 11 Meeter brait. Ànna 2022 hàt zem äärschta Mol dr Reimser Wiahnàchtsmàrkt uff da Hautes Promenades schtàttgfunda. Ìn dr Mìtta vu da Promenades lììgt dr Square Colbert grààd vor’m Reimser Hàuiptbàhnhoof àm Norda un grààd vor’m Iigàng ìn dr Place Drouet-d’Erlont àm Süüda. Dr Untertail verlàuift uff 330 Meeter vu dr
D Heike Heubach (* 14. Dezämber 1979 z Rautweil) isch e dytschi Bolitikeri (SPD). Syt Meerz 2024 isch si Mitgliid vum Dytsche Bundesdaag. Si isch di eerscht gheerloos Bundesdaagsabgoordneti. D Heike Heubach het ase chlai Chind e Mitteloorentzindig kriegt un isch waarschyys dooderduur uf baide Oore gheerloos woore. Vu 1986 bis 1996 isch si uf Grund- un Hauptschuel gange un het deert dr Hauptschuelabschluss gmacht. Vu 1996 bis 1999 isch si uf d Wiirtschaftsschuel un het mit dr Mittlere Ryyfi abgschlosse. Derno isch si vu 2000 bis 2001 us s Gimnaasium gange un vu 2001 bis 2003 uf d Fachooberschuel z Minche, wu si di Fachhoochschuelryyfi gmacht het. Vu 2008 bis 2011 het si Induschtrychauffrau gleert bi dr e.on Facility Management GmbH, wu si derno bis 2013 gschafft het. Vu 2013 bis zue irem Yyzuug in Bundesdaag 2024 het si bim Bayernwerk gschafft. Ire Gebäärdename isch d Gebärde fir s Lächle. Si läbt z Staberga im Landkrais Augschburg, isch ghyroote un het zwoo Deechtere (* 2002 und * 2005). Anne 2019 isch d Heike Heubach in d SPD yydrätte un het bi dr Kommunaalwaal 2020 fir dr Stadtberger Stadtroot kandidiert. Im Februar 2021 isch si zur Bundesdaagswaal as Diräktkandidaati vu